Beatrice Egli
D Beatrice Egli (* 21. Juni 1988 z Pfäffike, Kanton Schwyz) isch e Schwyzer Schlagersängeri un d Gwinneri vu dr zehte Stapfle vu dr RTL-Castingshow Deutschland sucht den Superstar.

Lääbe 
D Beatrice Egli chunnt us ere musikalische Familie un singt syt ihrem nyynte Lääbesjohr. Mit 14 het si aagfange mit Gsangsunterricht un si het ab do au scho uf Volksfescht gsunge. Si het en Uusbildig zur Friseri gmacht un au ai Johr lang in däm Beruefg gschafft. Anne 2011 het si ne Schauspiiluusbildig an dr „Schule für Schauspiel Hamburg“ abgschlosse. Mit ihre zwee elteren un em jingeren Brueder wohnt si im Elterehuus z Pfäffike.

Anne 2007 isch d Egli zämme mit dr Lys Assia ufdrätte un si hän gmainsam d Single Sag mir wo wohnen die Engel un s glychnamig Album vereffetligt. S Duo het im April 2007 mit däm Titel di schyzerisch Vorentschaidig zum Grand Prix der Volksmusik gwunne. Bim Finale z Wien im Augschte sin si uf Platz 12 vu 16 chuu. Fir des Abschnyde isch d Egli vu dr Assia verantwortli gmacht wore. Im Spotjohr 2007 isch d Egli bim „Herbstfest der Volksmusik“ vum Florian Silbereisen ufdrätte. Anne 2009 het si im „Musikantenstadl“ dr Titel Lippenstift bresäntiert. Bis do isch si alliwyl unter ihrem Prenonym, also nume unter ihrem Vorname, ufdrätte, syt ihrem dritten Album 2011 brucht si ihre vollständige Name.

Am 11. Mai 2013 het d Egli im Finale vu dr zehte Stapfle vu Deutschland sucht den Superstar mit 70,25 Prozänt vu dr Zueschauerstimme gwunne. Dur ihre Siig bi DSDS het si 500'000 Euro gwunne un het e Plattevertrag bi Universal Music iberchuu. Ihri erscht Single noch em Siig bi DSDS isch Mein Herz gsii, komponiert vum Dieter Bohlen. S Lied isch in dr erschte Verchaufswuche uf Platz ais vu dr offiziälle dytsche, eschtrychische un schwyzerische Singlechart yygstiige. Im Mai isch ihre Studioalbum Glücksgefühle uusechuu, wu in dr Schyz bis uf Platz ais vu dr Albumchart chuu isch, z Dytschland un z Eschtrych bis uf Platz zwai.

Am 22. November 2013 isch ihre nechscht Studioalbum Pure Lebensfreude erschine. In dr Schwyz isch si dodermit wider uf Platz ais chuu, wie au s Album Bis hierher und viel weiter, wu am 24. Oktober 2014 uusechuu isch. S Album Kick im Augenblick vu 2016 isch in dr Schwyz un z Dytschland uf Platz drei chuu, z Eschtrych uf Platz zwai.

Diskografy

Studioalbe 
 2007: Sag mir wo wohnen die Engel
 2008: Wenn der Himmel es so will
 2011: Feuer und Flamme
 2013: Glücksgefühle
 2013: Pure Lebensfreude
 2014: Bis hierher und viel weiter
 2016: Kick im Augenblick

Single 
 2007: Sag mir wo wohnen die Engel
 2009: Lippenstift
 2013: Mein Herz
 2013: Jetzt und hier für immer
 2013: Verrückt nach dir
 2014: Irgendwann
 2014: Auf die Plätze, fertig, ins Glück!
 2015: Wir leben laut
 2015: Ohne Worte
 2016: Kick im Augenblick
 2016: Fliegen
 2016: Wo sind all die Romeos
 2017: Federleicht

Uuszaichnige

Chinschtleruuszaichnige 
 Echo
 2014: Newcomer des Jahres (international)
      
 Prix Walo
 2014: Schlager

 Swiss Music Award
 2015: Best Female Solo Act
 2017: Best Female Solo Act

 Smago! Award
 2017: Erfolgrychschte Schlager-Export us dr Schwyz un Multitalent

Uuszaichnige fir Musikverchaif

Weblink 

 
 Label-Websyte vu dr Beatrice Egli
 Biografy bi rtl.de
 Biografy bi laut.de
 Interview

Fueßnote 

Schlagersänger
Schwyzer
Frau
Läbigi Person